VSRS Sklep II DoR 429/2024
Sodna praksa Vrhovnega sodišča, 2025-03-19

Tomaž Pavčnik (preds.), mag. Nina Betetto (poroč.), mag. Matej Čujovič

CIVILNO PROCESNO PRAVO - ODŠKODNINSKO PRAVO - STEČAJNO PRAVO - USTAVNO PRAVO

odškodninska odgovornost države - postopek osebnega stečaja - začetek stečajnega postopka - izvedensko mnenje - strokovni pomočnik - izvedenec finančno ekonomske stroke - povrnitev nepremoženjske in premoženjske škode - protipravno ravnanje sodišča - zavrnitev predloga za dopustitev revizije

1. Sodišče prve stopnje je s sodbo zavrnilo tožnikov zahtevek, s katerim je od toženke zahteval plačilo odškodnine v višini 2.132.854,00 EUR, in odločilo, da tožnik krije toženki nastale stroške postopka.

2. Sodišče druge stopnje je tožnikovo pritožbo zavrnilo in potrdilo sodbo sodišča prve stopnje. Odločilo je, da tožnik sam krije svoje pritožbene stroške, toženki pa mora povrniti odmerjene stroške odgovora na pritožbo.

3. Tožnik vlaga zoper odločitev sodišča druge stopnje predlog za dopustitev revizije. Predlaga dopustitev revizije zaradi odločitve o pravnih vprašanjih:

- Ali gre za kršitev načela kontradiktornosti v primeru, ko stranka, ki je na določenem strokovnem področju laik in nima ustreznega strokovnega znanja, nima možnosti s pomočjo izvedene priče oziroma strokovnega pomočnika zastavljati vprašanj sodnemu izvedencu, oziroma ko sodišče ne dopusti dokaza s soočenjem strokovnega pomočnika stranke s sodnim izvedencem?

- Ali je pri retrospektivnem ugotavljanju insolventnosti dolžnika, glede na materialnopravna pravila Zakonu o finančnem poslovanju, postopkih zaradi insolventnosti in prisilnem prenehanju pravilno, da se insolventnost dolžnika ugotavlja na podlagi zakonskih domnev na dan vložitve predloga za začetek stečajnega postopka ali na podlagi ugotovitve dejanske insolventnosti na dan začetka stečajnega postopka?

5. Vrhovno sodišče dopusti revizijo, če je od njegove odločitve mogoče pričakovati odločitev o pravnem vprašanju, pomembnem za zagotovitev pravne varnosti, enotne uporabe prava ali za razvoj prava prek sodne prakse (prvi odstavek 367.a člena Zakona o pravdnem postopku (v nadaljevanju ZPP)). Sodišče dopusti revizijo zlasti v naslednjih primerih: če gre za pravno vprašanje, glede katerega odločitev sodišča druge stopnje odstopa od sodne prakse vrhovnega sodišča, če gre za pravno vprašanje, glede katerega sodne prakse vrhovnega sodišča ni, še zlasti, če sodna praksa višjih sodišč ni enotna, ali če gre za pravno vprašanje, glede katerega sodna praksa vrhovnega sodišča ni enotna.

6. Vrhovno sodišče je ocenilo, da v obravnavani zadevi zahteve iz določbe prvega odstavka 367.a člena ZPP niso izpolnjene in je predlog za dopustitev revizije zavrnilo (drugi odstavek 367.c člena ZPP).

7. Odločalo je v senatu, navedenem v uvodu odločbe. Odločitev je sprejelo soglasno (sedmi odstavek 324. člena ZPP).

Ustava Republike Slovenije (1991) - URS  - člen 22, 26

Zakon o finančnem poslovanju, postopkih zaradi insolventnosti in prisilnem prenehanju (2007) - ZFPPIPP  - člen 14

Zakon o pravdnem postopku (1999) - ZPP  - člen 5, 367a, 367a/1, 367c, 367c/2

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.